Document ID: /roh_data/filtered/fineweb-2-filterrobots_roh.jsonl.gz/56766

Tenor meteorologs sa mova Matthew actualmain cun 140 kilometers l’ura – quai che correspunda ad in hurican da la categoria 1. Gia il venderdi era el vegnì classà en la categoria duas da quatter sin la scala da privel.
Matthew en il sidost dals Stadis Units
En ils stadis federativs da South Carolina e Georgia haja dat diversas inundaziuns. Da persunas mortas na scrivan las agenturas betg. A Florida percunter èn mortas 5 persunas. Ed era a Florida èn grondas parts da la costa da Florida inundadas, ha ditg il guvernatur dal stadi federativ american.
En tut èn passa dus milliuns abitants vegnids admonids dad ir en lieus segirs. Tenor las medias è quai la pli gronda evacuaziun dapi il stemprà Sandy l'onn 2012 en l'ost dals Stadis Unids.
Anc dapli unfrendas a Haiti
Cun fugar sur la Caribica ha il hurican chaschunà la mort d'almain 800 persunas. Quai ha il senatur da Haiti ditg. Da regiuns isoladas da l'insla arrivan adina puspè rapports dad ulteriurs mortoris.
RR novitads 6.00 ++